সৌমিত্র চট্টোপাধ্যায় কবিতা মিলনসাগর Soumitra Chattopadhyay Poetry MILANSAGAR
কবি সৌমিত্র চট্টোপাধ্যায় - জন্ম গ্রহণ করেন অবিভক্ত বাংলার নদীয়া জেলার কৃষ্ণনগরে। শৈশবেই
তাঁর পরিবার হাওড়া ও কলকাতায় এসে বসবাস শুরু করেন।
কবি কলকাতা বিশ্ববিদ্যালয়ের অন্তর্গত বাংলা সাহিত্যে অনার্স নিয়ে বি.এ. পাশ করে এম.এ. তে ভর্তী হন।
তিনি কিছুকাল  আকাশবাণী  কলকাতার ঘোষকের ( Announcer ) কাজ করতেন সিনেমা-জগতে প্রবেশের
পূর্বে। সেই সময়ে নাটকেও তিনি ছোট খাটো ভূমিকায় অংশ গ্রহণ করতেন, বিশ্ববন্দিত চলচিত্র-পরিচালক
সত্যজিৎ রায়ের সিনেমা “অপুর সংসার”-এ অপুর ভূমিকায় নামার আগে।
সত্যজিৎ রায় ও সৌমিত্র চট্টোপাধ্যায়ের পরিচালক-নায়ক জুটি, বাঙালী তথা সারা বিশ্বকে ১৪টি অনবদ্য
ছায়াছবি উপহার দিয়েছেন, যার মধ্যে রয়েছে “অপুর সংসার”, “ঘরে বাইরে”, “অশনি সংকেত”, “সোনার
কেল্লা”, “জয় বাবা ফেলুনাথ”, “হিরক রাজার দেশে”, “শাখাপ্রশাখা” প্রভৃতি।
এ ছাড়াও তাঁকে বাঙালি চিরকাল মনে রাখবে, মৃণাল সেনের “আকাশ কুসুম”-এর জন্য, “ঝিন্দের বন্দী”-র
দুর্দান্ত সুপুরষ ঘোড়সাওয়ার খলনায়ক ময়ূরবাহন এর ভূমিকায়, বম্বের নায়িকা তনুজার বিপরীতে “তিন
ভূবনের পারে”, সুচিত্রা সেনের বিপরীতে “সাত পাকে বাঁধা”, অপর্ণা সেনের বিপরীতে “ছুটির ফাঁদে” সহ “স্ত্রী”,
“দেবদাস”,  “সুদূর নিহারিকা”,  “মন্ত্রমুগ্ধ”,  “বসন্ত বিলাপ”,  “কনি”, “আতঙ্ক”, “বাক্স বদল” প্রভৃতি ছায়াছবির
জন্য।
সৌমিত্র চট্টপাধ্যায় শুধু সিনেমার নায়ক হয়েই থেমে থাকেন নি। তিনি বাংলার যাত্রা ও নাট্যজগতের উজ্জ্বল
তারকাদের মধ্যেও অগ্রগণ্য, নাট্যকার, পরিচালক ও অভিনেতা হিসেবে। টেলিভিশনের বিভিন্ন সিরিয়ালের
দর্শকের কাছেও তিনি সমানভাবে জনপ্রিয়।
দীর্ঘকাল তিনি আবৃত্তিকার হিসেবে সুপরিচিত। কবি হিসেবেও তিনি সনামধন্য। তিনি ছাত্রাবস্থা থেকেই
কবিতা লিখেছেন। তাঁর প্রকাশিত কাব্যগ্রন্থের মধ্যে রয়েছে “জলপ্রপাতের ধারে দাঁড়াবো ব’লে”, “ব্যক্তিগত
নক্ষত্রমালা”, “শব্দরা আমার বাগানে”, “পড়ে আছে চন্দনের চিতা”, “হায় চিরজল”, “হে সায়ংকাল”, “জন্ম যায়
জন্ম যাবে”, “ধারাবহিক, তোমার জলে”, “যা বাকি রইল” প্রভৃতি এবং কবি সুনীল গঙ্গোপাধ্যায়ের দ্বারা
নির্বাচিত “সৌমিত্র চট্টোপাধ্যায়ের শ্রেষ্ঠ কবিতা”।
আমরা মিলনসাগরে  তাঁর কবিতা প্রকাশিত করে আগামী প্রজন্মের কাছে পৌঁছে দিতে পারলে আমাদের এই
প্রচেষ্টা সার্থক বলে মনে করবো।
কবি সৌমিত্র চট্টোপাধ্যায়ের মূল পাতায় যেতে এখানে ক্লিক করুন।
.
উত্স: উইকিপেডিয়া বাংলা
.       www.calcuttaweb.com
.       en.wikipedia.org
.      www.soumitrachatterjee.com -এই ওয়েবসাইটটি সম্ভবত তৈরী হচ্ছিল এই পাতা প্রকাশের সময়ে

আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২৩.৭.২০১২
...